text: उनकी यह टिप्पणी ट्विटर पर तब आयी जब राज्य के पूर्व मुख्यमंत्री और नेशनल कांन्फ्रेंस के नेता उमर अब्दुल्ला ने एक खबर ट्वीट की थी जिसमें दावा किया गया था कि ‘पीडीपी विधायकों का एक बड़ा धड़ा भाजपा आलाकमान के संपर्क में है’ और भगवा दल राज्य में सरकार बनाने की कोशिश में है। अब्दुल्ला ने ट्वीट में भाजपा नेताओं को टैग करते हुए कहा, ‘राम माधव के दावे के विपरीत, प्रदेश भाजपा इकाई ने पीडीपी को तोड़ने के प्रयास पार्टी द्वारा किये जाने की बात स्वीकार की है। ऐसा लगता है कि किसी भी कीमत पर सत्ता दिशा निर्देशक सिद्धांत है।’